ONS STORIE | Vsagri
Meer oor VS Agri
Die son: bron van energie
Die grond: basis en ondersteuningstelsel
Plante en diere: goeie groei
Die sirkel van diens en ondersteuning
Die jaar is 2021. Die sentrale streek van Suid-Afrika word deur die Romeine beset. Wel, nie heeltemal nie… 'n Klein groepie passievolle landbou-liefhebbers of VS-Agriane, het gegroei tot 'n onvermydelike gesinsmag as gevolg van 'n "leef en laat ander lewe" houding en 'n vasberadenheid om hulle leuse van "ons is die verskil", te lééf.
Maar lewe is nie maklik vir hierdie VS-Agriane nie, want hulle wil die integriteit en lewensvatbaarheid van die landbou beskerm deur die belofte van 'diens aan die landbou'. Hulle doen egter so vir byna 12 jaar. Die storie tot hier verloop min of meer so:
Die jaar was 2009. 'n Nuwe maatskappy genaamd Pro Gas Solutions, is gebore. Vier mense wat passievol is om die beste stikstofbron op aarde te verkry en aan die landbou beskikbaar te stel, sit hul 'Mrs Ball's Chutney' op die tafel met die vurige ondersteuning van die ander Agriane. Die doelwitte was om die beste stikstof, veilig en betyds, teen billike koste te voorsien en ondersteun deur voldoende stoorplek en uitstekende logistiek.
Die jaar was 2013. Vier boere met 'n passie vir boerdery, het hul eie vloeibare kunsmisaanleg in die dorpie Vrede begin, en dit VS Kunsmis genoem. In plaas van 'Romeine' jag, wou hulle boerdery verbeter met kwaliteitprodukte teen billike kostes… en hulle het dit reg gekry!